title: Gavia stellata
text: A gavia chicota (Gavia stellata (Pontoppidan, 1763)) ye una au d'a orden d'os Gaviiformes y familia Gaviidae que cría sobretot en as rechions arcticas d'o norte d'Eurasia y Nordamerica (per un regular a lo norte d'a latitut 50°N), y pasa os hibiernos en auguas costeras nortenyas, a vegadas en bandadas de considerable grandaria.
  
  Ye de 53 a 69 cm de luengo con una envergadura de 91–120 cm, y pesa 1–2,7 kg. Os sexos son semellants en apariencia, encara que los masclos tienden a estar liucherament mas grans y mas pesaus que las fembras.
  
  Ye sobretot un minchador de peix, encara que a vegadas s'alimenta de musclos, crustazios, ranas, invertebraus aquaticos, insectos, u mesmo material vechetal.
  
  Emplegau como fuent de virolla dende epocas prehistoricas, a especie encara hue ye cazada per os pueblos indichenas en qualques partis d'o mundo. En qualques partis de Rusia, as suyas piels se feban servir tradicionalment pa fer casquetas y quantas decoracions de ropa.
  
  Referencias
  
  Vinclos externos 
  
  Gavia